ডেস্ক: দিল্লির সিংহাসন থেকে মোদীকে টলাতে কোমর বেঁধে নেমে পড়েছে দেশের বিরোধী শিবির৷ বাংলার মুখ্যমন্ত্রী মমতা বন্দ্যোপাধ্যায় রাজ্যের নানা প্রান্তে জনসভা করে মোদী হটাওয়ের ডাক দিয়ে তৃণমূলের হাত শক্ত করতে আহ্বান জানিয়েছেন মানুষের কাছে৷ ঠিক তেমনই বাংলায় পদ্মফুল ফোটাতে নির্বাচন শুরু হওয়ার পর থেকেই বাংলার মাটিতে এসে একাধিক সভা করেছেন মোদী-অমিত শাহ৷ দিদিকে বিঁধেছেন একাধিক বাক্যবাণে৷ এবার বিজেপির রাজ্য পর্যবেক্ষক কৈলাস বিজয়বর্গীয় রাজ্যের মুখ্যমন্ত্রীকে আক্রমণ শানালেন৷ বললেন মুখ্যমন্ত্রীর মেয়াদ বড়জোর আর ৩ মাস৷ তারপরেই আর মুখ্যমন্ত্রী থাকবেন না মমতা বন্দ্যোপাধ্যায়।
মুখ্যমন্ত্রী হিসেবে মমতা বন্দ্যোপাধ্যায়ের মেয়াদ বড়জোর তিন মাস: কৈলাস